User:Sathyanveshane/sandbox

ಮಹೇಶ್ ಜೋಷಿಯವರು ಪ್ರತಿಷ್ಠಿತ ನಡೋಜ ಪ್ರಶಸ್ತಿ ಪುರಸ್ಕೃತರು ಮಾಧ್ಯಮ ಸಲೆಹೆಗಾರರು ಹಾಗು ಬೆಂಗಳೂರು ದೂರದರ್ಶನ ಕೇಂದ್ರದ ಹೆಚ್ಚುವರಿ ನಿರ್ದೇಶಕ ಹುದ್ದೆಯಿಂದ ನಿವೃತ್ತರಾದವರು. ಜೋಷಿಯವರು ಗುರು ಗೋವಿಂದ ಭಟ್ಟರ ವಂಶಜರು ಹಾಗು ಸಂತ ಶಿಶುನಾಳ ಶರೀಫ ಮತ್ತು ಗುರು ಗೋವಿಂದ ಭಟ್ಟ ಪ್ರತಿಷ್ಠಾನದ ಸಂಸ್ಥಾಪಕ ನಿರ್ದೇಶಕರು. ದೂರದರ್ಶನದಲ್ಲಿ ‘ಹಲೋ ಸಿಎಂ’, ‘ಹಲೋ ಡೆಪ್ಯುಟಿ ಸಿಎಂ’, ‘ಹಲೋ ಲೋಕಾಯುಕ್ತ’ ಸೇರಿ ವಿವಿಧ ಬಗೆಯ ಕಾರ್ಯಕ್ರಮಗಳ ಮೂಲಕ ಪರಿಚಿತರಾಗಿದ್ದಾರೆ. ಹಾಗೆಯೆ ಮಧುರ ಮಧುರವೀ ಮಂಜುಳಗಾನ, ಹುತಾತ್ಮರ ನೆನಪಿನಲ್ಲಿ ಸ್ಮರಣಾಂಜಲಿ, ತತ್ವರಾಸಾನುಭವ ಕಾರ್ಯಕ್ರಮಗಳನ್ನು ರೂಪಿಸುವುದರ ಮೂಲಕ ಪರಚಿತರಾಗಿದ್ದಾರೆ.

ಆರಂಭಿಕ ಜೀವನ
ಜೋಷಿಯವರು 1957ರಲ್ಲಿ ಈಗಿನ ಹಾವೇರಿ ಜಿಲ್ಲೆಯ ಹಾನಗಲ್ ತಾಲುಕ್ಕಿನ ಬೊಮ್ಮನಹಳ್ಳಿಯಲ್ಲಿ J.H.ಜೋಷಿ ಮತ್ತು ಪಾರ್ವತಿ ಬಾಯಿ ದಂಪತಿಗಳಿಗೆ ಜನಿಸಿದರು. ಜೋಷಿಯವರು ಒಂದು ಬಡ ಕುಟುಂಬದಿಂದ ಬಂದಿದ್ದು ಕಠಿಣ ಪರಿಸ್ಥಿತಿಗಳೊಂದಿಗೆ ಬೆಳೆದು ಬಂದಿದ್ದಾರೆ. ಬಾಲ್ಯದಲ್ಲೇ ತಂದೆಯವರನ್ನ ಕಳೆದುಕೊಂಡು ತಮ್ಮ ತಾಯಿಯವರ ನೆರಳಿನಲ್ಲಿ ಬೆಳೆದಿದ್ಡಾರೆ. ಮುಂದೆ ಅವರ ಕುಟುಂಬದವರು ಹೆಚ್ಚಿನ ಅವಕಾಶಗಳನ್ನು ಅರಸಿ ಧಾರವಡ ಜಿಲ್ಲೆಗೆ ಬಂದು ಸೇರಿದಾಗ ತಮ್ಮ ಆರಂಭಿಕ ಶಾಲಾ ವಿದ್ಯಾಭ್ಯಾಸವನ್ನ ಅಲ್ಲಿಯೇ ಮುಂದುವರೆಸಿದರು. ಮುಂದೆ ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ತಮ್ಮ ಕಾಲೇಜು ವಿದ್ಯಾಭ್ಯಾಸವನ್ನ ನಡೆಸಿದರು.

ಮಹೇಶ್ ಜೋಷಿಯವರು ಬೆಂಗಳೂರು ವಿಶ್ವವಿದ್ಯಾಲಯದಿಂದ ಬಿ.ಎ. ಪದವಿಯನ್ನು ಪಡೆದು ಕಾರ್ಮಿಕ ಕಾನೂನು ವಿಷಯದಲ್ಲಿ ಸ್ನಾತಾಕೋತ್ತರ ಪದವಿಯನ್ನು ಪಡೆದಿದ್ದಾರೆ. ತದನಂತರ ಔದ್ಯೋಗಿಕ ಸಂಬಂಧಗಳು ಹಾಗು ಸಿಬ್ಬಂದಿ ನಿರ್ವಹಣೆ ವಿಷಯದಲ್ಲೂ ಸ್ನಾತಕೋತ್ತರ ಪದವಿಯನ್ನು ಪಡೆದುಕೊಂಡಿದ್ದಾರೆ. ಮಾಧ್ಯಮ ಸಂಬಂದಿತ ವಿಚಾರಗಳಲ್ಲಿನ ಆಸಕ್ತಿಯಿಂದಾಗಿ ಪತ್ರಿಕೋದ್ಯಮ ವಿಷಯದಲ್ಲಿ ಮೈಸೂರು ವಿಶ್ವವಿದ್ಯಾನಿಲಯದಿಂದ ಡಿಪ್ಲೊಮಾ ಪದವಿಯನ್ನು ಸಹ ಪಡೆದುಕೊಂಡಿದ್ದಾರೆ.

ಮಾಧ್ಯಮ ಕ್ಷೇತ್ರ
25 ವರ್ಷದಿಂದ ಭಾರತೀಯ ಪ್ರಸಾರ ಸೇವೆಯಲ್ಲಿ ಹಿರಿಯ ಅಧಿಕಾರಿಯಾಗಿ ಸೇವೆ ಸಲ್ಲಿಸಿರುವ ಮಹೇಶ್ ಜೋಷಿ, ಮೇಲ್ಮನೆ ಸಭಾಪತಿಯ ಆಪ್ತ ಕಾರ್ಯದರ್ಶಿಯಾಗಿ 2 ಬಾರಿ ಸೇವೆ ಸಲ್ಲಿಸಿದ್ದಾರೆ. ಇದಲ್ಲದೆ, ಕೇಂದ್ರ ಜವಳಿ ಸಚಿವಾಲಯದ ಒಎಸ್ಡಿ ಆಗಿ ಸೇವೆ ಸಲ್ಲಿಸಿದ್ದಾರೆ. ದೂರದರ್ಶನದಲ್ಲಿ ‘ಹಲೋ ಸಿಎಂ’, ‘ಹಲೋ ಡೆಪ್ಯುಟಿ ಸಿಎಂ’, ‘ಹಲೋ ಲೋಕಾಯುಕ್ತ’ ಸೇರಿ ವಿವಿಧ ಬಗೆಯ ಕಾರ್ಯಕ್ರಮಗಳ ಮೂಲಕ ಪರಿಚಿತರಾಗಿದ್ದಾರೆ. ಇದಲ್ಲದೆ ಕಾನೂನು ವಾರ್ತೆ, ಮಾನವ ಹಕ್ಕುಗಳ ವಾರ್ತೆ, ದೃಷ್ಟಿ ದೋಷವುಳ್ಳವರಿಂದ ವಾರ್ತೆ, ಹುತಾತ್ಮ ಯೋಧರ ಸ್ಮರಣಾರ್ಥ ಸ್ಮರಣಾಂಜಲಿಗಳನ್ನು ಕೂಡ ಏರ್ಪಡಿಸಿದ್ದಾರೆ.

ಮಧುರ ಮಧುರವೀ ಮಂಜುಳಗಾನ
ಡಾ. ಜೋಷಿಯವರು ದೂರದರ್ಶನ ಚಂದನ ವಾಹಿನಿಯಲ್ಲಿ ಪ್ರಸಾರವಾಗುವ ‘ಮಧುರ ಮಧುರವೀ ಮಂಜುಳಗಾನ’ ಕಾರ್ಯಕ್ರಮವನ್ನು ಜನಪ್ರಿಯಗೊಳಿಸುವಲ್ಲಿ ವಿಶೇಷ ಪಾತ್ರವನ್ನು ವಹಿಸಿದ್ದಾರೆ. ಈ ಕಾರ್ಯಕ್ರಮವು ಸುಮಧುರ ಕನ್ನಡ ಚಲಚಿತ್ರ ಗೀತೆಗಳು ಬರುತ್ತಿದ ಕಾಲಮಾನವನ್ನು ಮರುಸೃಷ್ಠಿಸುವ ಹಾಗೂ ಅದರ ಕೀರ್ತಿಗೆ ಪಾತ್ರರಾದ ಕಾವಿದರನ್ನು ನೆನೆಪಿಸಿಕೊಡುವ ಕೆಲಸವನ್ನು ನಡೆಸುತ್ತಾ ಬಂದಿದೆ. ಕಾರ್ಯಕ್ರಮದ ಶೀರ್ಷಿಕೆಯನ್ನು 1967ರಲ್ಲಿ ಸತಿ ಸುಕನ್ಯಾಚಲನಚಿತ್ರದಲ್ಲಿ ಬಿಕೆ ಸುಮಿತ್ರಾ ಮತ್ತು ಪಿಬಿ. ಶ್ರೀನಿವಾಸ್ ಅವರ ಧ್ವನಿಯಲ್ಲಿ ಹೊರಬಂದ ‘’ಮಧುರ ಮಧುರವೀ ಮಂಜುಳ ಗಾನ’’ ಎಂಬ ಹಾಡನ್ನು ಆಧರಿಸಿ ರೂಪಿಸಲಾಗಿದೆ. ಈ ಕಾರ್ಯಕ್ರಮವು ಚಿತ್ರನಟರ ಹೆಸರಲ್ಲಿ ಚಲನಚಿತ್ರ ಸಂಗೀತ ನಿರ್ದೇಶಕರ ಹೆಸರಲ್ಲಿ ಕನ್ನಡ ಕವಿಗಳ ದಾಸವರೇಣ್ಯರ ಹೆಸರಿನಲ್ಲಿ ಆಯೋಜಿತಗೊಂಡು ೨೦೦ ಸಂಚಿಕೆಗಳನ್ನು ಸಂಪನ್ನಗೊಳಿಸಿದೆ. ಕ್ಯಾಮೆರಾ ಎದುರಿಸದ, ಮೈಕ್ ಹಿಡಿಯದ ಅನಕ್ಷರಸ್ಥರು, ದುರ್ಬಲವರ್ಗದವರು, ಮಂಗಳಮುಖೀಯರು, ವೇಶ್ಯೆಯರು ಸೇರಿದಂತೆ ಎಲೆಮರೆಕಾಯಿಯಂತಿದ್ದ ಪ್ರತಿಭೆಗಳಿಗೆ "ಮಧುರ ಮಧುರವೀ ಮಂಜುಳಗಾನ' ವೇದಿಕೆ ಕಲ್ಪಿಸಿಕೊಟ್ಟಿರುವುದು ಒಂದು ಗಮನಾರ್ಹ ಸಂಗತಿ.

ಸಂತ ಶಿಶುನಾಳ ಶರೀಫ ಮತ್ತು ಗುರು ಗೋವಿಂದ ಭಟ್ಟ ಪ್ರತಿಷ್ಠಾನ
ಕರ್ನಾಟಕದ ಕಬಿರರೆಂದೇ ಪ್ರಚಲಿತರಾಗಿರುವ ಶಿಶುನಾಳ ಶರೀಫರು ೧೯ನೇ ಶತಮಾನದಲ್ಲಿ ಗುರು ಗೋವಿಂದ ಭಟ್ಟರನ್ನು ತಮ್ಮ ಆಧ್ಯಾತ್ಮ ಗುರುಗಳನ್ನಾಗಿ ಸ್ವೀಕರಿಸಿ ಅವರ ಪ್ರಭಾವದಿಂದ ಅನೇಕ ತತ್ವಪದಗಳನ್ನು ರಚಿಸಿ ತನ್ಮೂಲಕ ಸಮಾಜದಲ್ಲಿ ಸಾಮರಸ್ಯವನ್ನು ಬಡಿದೆಬ್ಬಿಸಿದ ಕ್ರಾಂತಿಕಾರಿ ಸಂತ. ೨೦೧೮ರಲ್ಲಿ ಶರೀಫರ ೨ನೇ ಜನ್ಮಶತಾಪ್ದಿಯ ಪ್ರಾರಂಭ ಮಹೋತ್ಸವದ ಅಂಗವಾಗಿ ಸಂತ ಶಿಶುನಾಳ ಷರೀಫ್ ಹಾಗು ಗುರು ಗೋವಿಂದ ಭಟ್ಟ ಪ್ರತಿಶ್ಠಾನ ಎಂಬ ಸಂಸ್ಥೆಯನ್ನು ಪ್ರಾರಂಭಿಸಲಾಯಿತು. ಗುರು ಗೋವಿಂದ ಭಟ್ಟರ ವಂಶಜರೂ ಆಗಿರುವ ಮಹೇಶ್ ಜೋಶಿಯವರು ಪ್ರತಿಷ್ಠಾನದ ಮೂಲಕ ಅದರ ಅಧ್ಯಕ್ಷರಾಗಿ ಶರೀಫರ ತತ್ವಪದಗಳನ್ನು ಮತ್ತು ಅವರ ತತ್ವಗಳನ್ನು ತಲುಪಿಸುವ ಕೆಲಸವನ್ನು ಮಾಡುತ್ತಾ ಬಂದಿದಾರೆ.

ಗೌರವ ಮತ್ತು ಸನ್ಮಾನಗಳು
ಅನೇಕ ಭಾರತೀಯ ಹಾಗು ಅಂತಾರಾಷ್ಟ್ರೀಯ ಮಟ್ಟದ ಪ್ರಶಸ್ತಿಗಳು ಜೋಶಿ ಅವರನ್ನು ಅರಸಿ ಬಂದಿವೆ •	ಗುಲ್ಬರ್ಗ ವಿವಿ ಗೌರವ ಡಾಕ್ಟರೇಟ್ ನೀಡಿದೆ. •	ಹಂಪಿ ಕನ್ನಡ ವಿವಿಯು ನಾಡೋಜ ಪದವಿ ಪ್ರದಾನ ಮಾಡಿದೆ. •	ಯೂನಿವರ್ಸಲ್ ಪೀಸ್ ಫೌಂಡೇಷನ್ನಿಂದ ಶಾಂತಿ ರಾಯಭಾರಿ ಪ್ರಶಸ್ತಿ ದೊರಕಿದೆ. •	ಇಂಟರ್ನ್ಯಾಷನಲ್ ಗ್ಲೋಬಲ್ ಫೌಂಡೇಷನ್ನಿಂದ ಗ್ಲೋಬಲ್ ಮ್ಯಾನ್ ಆಫ್ ಪೀಸ್ ಪ್ರಶಸ್ತಿ ಲಭಿಸಿದೆ. •	ಇಂಡಿಯನ್ ಟೆಲಿ ಅವಾರ್ಡ್ ಸಂಸ್ಥೆ ಜೋಶಿ ಅವರ ಸಾರಥ್ಯವನ್ನು ಗುರುತಿಸಿ, ಬೆಂಗಳೂರು ಕೇಂದ್ರವನ್ನು ದೇಶದ ಅತ್ಯುತ್ತಮ ದೂರದರ್ಶನ ಕೇಂದ್ರ ಎಂದು ಘೋಷಿಸಿದೆ. •	೨೦೦೬ರಲ್ಲಿ ಕರ್ನಾಟಕ ಸರಕಾರ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಿದೆ.